stanford-oval/wikipedia huggingface dataset:
Rockseri
Palkinnot ja tunnustukset

Kultainen Avain -kunniakirja (KTM)
Keväällä 2014 Rockserin tuotteista järjestettiin näyttely Helsingin Designmuseossa
Aiheesta muualla

R-Collection sivusto
Rockserin sivusto (Arkistoitu – Internet Archive)
Kauppalehti.fi. Yrityksen Rockseri Oy tiedot
Ripulinjärvi

| Ripulinjärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjalan
Kunnat:  Kontiolahti
Koordinaatit:  62°56′33″N, 29°54′31″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Myllypuro Tottolamminpuro
Laskujoki:  Ripulinpuro
Järvinumero:  04.873.1.002
Mittaustietoja
Pinnankorkeus:  150,7 m 
Rantaviiva:  8,4 km 
Pinta-ala:  1,03 km² 
Tilavuus:  0,0067 km³ 
Keskisyvyys:  6,5 m 
Suurin syvyys:  17 m 
Saaria:  1
:  Härkösaari
 fiRipulinjärvi 
Ripulinjärvi on metsäjärvi Kontiolahden pohjoisosassa Pohjois-Karjalan maakunnassa. Sen pinta-ala on yksi neliökilometri. Etäisyys Joensuusta on 38 kilometriä pohjoiskoilliseen.
Maantiede

Ripulinjärven pituus kaakosta luoteeseen on noin 2,2 kilometriä. Useista lahdista vain luoteisosan Ruunalahdella on karttanimi. Koillisessa on Anninlampi, jota yhdistää pääaltaaseen noin 30 metriä leveä salmi. Ripulinjärven pohja kumpuilee. Vähintään kymmenen metriä syvien alueiden pinta-ala on noin neljätoista hehtaaria. Syvintä on järven eteläosassa.
Ripulinjärven saariluku on yksi. Saari sijaitsee järven keskivaiheilla, sen nimi on Härkösaari ja pinta-ala vajaan hehtaarin. Ripulinjärven itä- ja pohjoisrannalla on joitakin pientaloja. Lännessä järveä reunustaa Harisärkkä.
Ripulinjärveen virtaa Tottolamminpuro ja Myllypuro pohjoisesta ja nimetön tulouoma idästä. Järven lasku-uoma sijaitsee lounaisrannalla, josta vesi virtaa Pieni-Ripulin (150,4 metriä merenpinnan yläpuolella) kautta Ripulinpuroa Pieneen Heinälampeen (146,2 metriä mpy), josta virta jatkuu Heinäjokena Heinälampeen (145,5 metriä mpy).
Ripulinjärven vesitilavuus on 6 697 000 kuutiometriä.
Ripulinjärvi (04.873.1.002) kuuluu Heinäjoen valuma-alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Ripulinjärvi on laajin Heinäjoen valuma-alueen 26:sta vähintään hehtaarin laajuisesta vakavedestä. Toiseksi laajin on Hautajärvi.
Rockstar Advanced Game Engine

| Rockstar Advanced Game Engine |
| --- | --- |

Tiedot
Alusta:  macOS Microsoft Windows PlayStation 3 PlayStation 4 PlayStation 5 Xbox 360 Xbox One  Xbox Series X/S Stadia Wii
Lisenssi:  omisteinen
Rockstar Advanced Game Engine (RAGE) on Rockstar San Diegon ja Rockstar Northin kehittämä pelimoottori. Sitä käytettiin ensimmäistä kertaa Rockstar Games Presents Table Tennis-videopelissä Xbox 360:lle ja Wiille, jonka jälkeen sitä on käytetty useilla alustoilla.
Pelit

RAGE-pelimoottoria käytetään seuraavissa peleissä:
Rockstar Games Presents Table Tennis (2006)
Grand Theft Auto IV (2008)
Midnight Club: Los Angeles (2008)
Grand Theft Auto: Episodes From Liberty City (2009)
Red Dead Redemption (2010)
Red Dead Redemption: Undead Nightmare (2010)
Max Payne 3 (2012)
Grand Theft Auto V (2013)
Red Dead Redemption 2 (2018)
Aiheesta muualla

Aiheesta MobyGamesissä (englanniksi)
Ritva Huovinen

Ritva Anneli Huovinen (s. 11. helmikuuta 1943 Kymi) on suomalainen yleisurheilija, joka saavutti 1960-luvulla SM-mitaleja pikajuoksuissa ja pituushypyssä. Hän edusti vuoteen 1957 Karhulan Veikkoja ja sen jälkeen Karhulan Katajaisia.
Huovinen saavutti Kalevan kisoissa 200 metrin juoksussa pronssia vuonna 1963 ja sijoittui 100 metrin juoksussa neljänneksi vuosina 1960 ja 1962 sekä viidenneksi vuonna 1961. Pituushypyssä hän sijoittui Kalevan kisoissa neljänneksi vuonna 1961, viidenneksi vuosina 1964 ja 1966 sekä seitsemänneksi vuonna 1962. Hän saavutti sisäratojen SM-kilpailuissa hopeaa 60 metrin juoksussa vuosina 1962 ja 1963, 200 metrin juoksussa vuonna 1965 ja pituushypyssä vuonna 1964 sekä pronssia 60 metrin juoksussa vuonna 1964.
Huovisen ennätys 100 metrin juoksussa on 12,4 s vuodelta 1962, 200 metrin juoksussa 26,4 s vuodelta 1963 ja pituushypyssä 556 cm vuodelta 1960.
OmaSp Stadion

| OmaSp Stadion |
| --- | --- |

Rakennuksen tiedot
Sijainti:  Alaseinäjoenkatu 9 60220 Seinäjoki
Koordinaatit:  62°46′43″N, 22°48′53″E
Rakennustyöt aloitettu:  2015
Avattu:  2016
Omistaja:  Seinäjoki Stadion Oy
Kenttä:  Lämmitetty tekonurmi
Kustannukset:  yli 13 miljoonaa €
Arkkitehti:  Jyrki Jääskeläinen
Käyttäjät
 SJK  SJK Akatemia 
Katsojakapasiteetti
 6000 
Lisää rakennusartikkeleitaArkkitehtuurin teemasivulla
OmaSp Stadion on Seinäjoella Jouppilassa sijaitseva jalkapallostadion, joka avattiin kesäkuussa 2016. Stadion toimii Veikkausliigassa pelaavan SJK:n kotikenttänä ja sen kapasiteetti on 6000 katsojaa.
Historia

Seinäjoen jalkapallostadionin rakentaminen alkoi kesällä 2015, ja stadion avattiin kesäkuussa 2016. SJK siirtyi pelaamaan Veikkausliigan ottelunsa stadionille sen valmistuttua. Aiemmin SJK pelasi kotiottelunsa Seinäjoen keskuskentällä.
Helmikuussa 2016 stadionin pääyhteistyökumppaniksi julkistettiin kymmenen vuoden sopimuksella Oma Säästöpankki ja stadion nimettiin sen mukaan OmaSp Stadioniksi.
Ominaisuudet

Stadionin katsomokapasiteetti on 5 817 istumapaikkaa. Konserteissa sekä muissa isoissa tapahtumissa sen yleisökapasiteetti on noin 10 000 katsojaa. Lisäksi stadionilta löytyy isot ravintolatilat kahdessa eri kerroksessa, joissa on yhteensä yli tuhat asiakaspaikkaa. Kentän pinnoitteena on lämmitetty tekonurmi. Rakennuskustannuksiksi arvioitiin ennen hanketta noin 11 miljoonaa euroa, mutta lopulta kustannukset nousivat hieman yli 13 miljoonaan euroon. Julkisen rahoituksen osuus hankkeessa oli 2,2 miljoonaa euroa.
Kuvat

OmaSp Stadionin pääkatsomo.
Stadionin pysäköintialue.
Stadion ulkoa.
Aiheesta muualla

Viralliset nettisivut
Seinäjoen jalkapallostadion SJK:n sivuilla (Arkistoitu – Internet Archive)
Veikkausliigan stadionit
Hietalahden jalkapallostadion
Kuopion keskuskenttä
Kupittaan jalkapallostadion
Lahden stadion
OmaSp Stadion
Oulunkylän jalkapallostadion
Raatin stadion
Tammelan stadion
Tammisaaren keskuskenttä
Tehtaan kenttä
Töölön jalkapallostadion
Wiklöf Holding Arena
Rodrigo Tello

Rodrigo Tello
Rodrigo Álvaro Tello Valenzuela (s. 14. lokakuuta 1979 Santiago de Chile) on chileläinen jalkapalloilija.
Tello edusti seuratasolla CF Universidad de Chileä (1999–2000), portugalilaista Sporting Clube de Portugalia (2001–2007), turkkilaisia Beşiktaş JK:ta (2007–2010), Eskişehirsporia (2010–2014), Elazığsporia (2014) ja Şanlıurfasporia (2014–2015) sekä jälleen kotimaassaan Audax Italianoa. Beşiktaş JK:n kanssa Tello on voittanut Turkin superliigan mestaruuden ja Turkin Cupin.
Tello pelasi Chilen jalkapallomaajoukkueessa 36 ottelua ja teki niissä kolme maalia vuosina 2000–2010.. Hän saavutti vuonna 2000 pronssia Sydneyn kesäolympialaisissa.
Aiheesta muualla

Sports-reference.com: Rodrigo Tello (Arkistoitu – Internet Archive) (englanniksi)
National-football-teams.com: Rodrigo Tello (englanniksi)
Chilen joukkue – Jalkapallon MM-kilpailut 2010
1 Bravo |
2 Fuentes |
3 Ponce |
4 Isla |
5 Contreras |
6 Carmona |
7 Sánchez |
8 Vidal |
9 Suazo |
10 Valdivia |
11 González |
12 Pinto |
13 Estrada |
14 Fernández |
15 Beausejour |
16 Orellana |
17 Medel |
18 Jara |
19 Fierro |
20 Millar |
21 Tello |
22 Paredes  |
23 Marín |
Valmentaja Bielsa
Opolen voivodikunta

| Opolen voivodikunta Województwo opolskie |
| --- | --- |
 Otmuchówjärvi
 Lippu:  Vaakuna
 Voivodikunnan sijainti Puolassa
 Koordinaatit: 50°38′00″N, 17°54′00″E 
Valtio:  Puola
Piirivapaita kaupunkeja:  1
Piirikuntia:  11
Perustettu:  1999
Hallinto:  
 – hallinnollinen keskus:  Opole
Pinta-ala:  9 411,87 km²
Väkiluku (2015):  996 011
 – väestötiheys:  105,8 as./km²
Lyhenteet:  
 – rekisterikilven tunnus:  O
 – ISO 3166:  PL-OP
 
Voivodikunnan internetsivut
Opolen voivodikunta (puol. Województwo opolskie, saks. Woiwodschaft Oppeln) on yksi Puolan 16 voivodikunnasta. Se muodostettiin 1. tammikuuta vuonna 1999 entisistä Opolen ja Częstochowan voivodikunnista. Voivodikunta on nimetty alueen suurimman kaupungin Opolen mukaan, joka toimii myös alueen pääkaupunkina.
Voivodikunta sijaitsee Puolan lounaisosassa. Suurin osa siitä sijaitsee Sleesian alangon alueella ja sitä halkoo Oderjoki. Pinta-alaltaan ja väkiluvultaan voivodikunta on Puolan voivodikunnista pienin. Siellä on arviolta 996 011 asukasta (vuonna 2015) ja sen pinta-ala on 9 411,87 neliökilometriä.
Opolen voivodikunnan aluejako.
Voivodikunta jakautuu alueellisesti Opolen piirikuntatason kaupunkiin ja  seuraaviin yhteentoista piirikuntaan:
| 0 | 1 | 2 | 3 |
| --- | --- | --- | --- |
|  Brzeg  Głubczyce  Kędzierzyn-Koźle  |  Kluczbork  Krapkowice  Namysłów  |  Nysa  Olesno  Opole  |  Prudnik  Strzelce  |
Saksalaisia voivodikunnan asukkaista on hieman yli kymmenen prosenttia. Voivodikunnan saksalaisväestö muodostaa noin 70 prosenttia koko Puolan saksalaisvähemmistöstä.
Aiheesta muualla

Kuvia tai muita tiedostoja aiheesta Opolen voivodikunta Wikimedia Commonsissa
Voivodikunnan internetsivut
Puolan voivodikunnat
Ala-Karpatia
Ala-Sleesia
Kujavia-Pommeri
Łódź
Lublin
Lubusz
Länsi-Pommeri
Masovia
Opole
Podlasia
Pommeri
Sleesia
Iso-Puola
Świętokrzyskie
Vähä-Puola
Warmia-Masuria
Ritva Hyvönen

Ritva Hyvönen (s. 2. joulukuuta 1938) on uransa päättänyt suomalainen korkeushyppääjä. Hänen viimeisenä seuranaan oli Varkauden Kenttä-Veikot, minkä lisäksi hän edusti muun muassa Warkauden Urheilijoita. Kalevan kisoista Hyvönen saavutti korkeushypyn pronssia vuonna 1959. Ennätyksekseen hän hyppäsi korkeudessa tuloksen 154 cm vuonna 1958.
Roihis Musica

Roihis Musica on 2009 perustettu levymerkki, joka on yksityinen elinkeinonharjoittaja.
Aiheesta muualla

roihismusica.fi (Arkistoitu – Internet Archive)
Reza Shah Pahlavi

| Reza Pahlavi |
| --- | --- |
 Aʿlāhazrat Homāyuni Šāhanšāh
 
Iranin šaahi
Valtakausi:  15. joulukuuta 1925 – 16. syyskuuta 1941
Kruunajaiset:  25. huhtikuuta 1926
Edeltäjä:  Ahmad Shah Qajar
Seuraaja:  Mohammad Reza Pahlavi
Persian 20. pääministeri
Valtakausi:  28. lokakuuta 1923 – 1. marraskuuta 1925
Edeltäjä:  Mohammad Ali Foroughi
Seuraaja:  Hassan Pirnia

Syntynyt:  15. maaliskuuta 1878 Ālasht, Savadkuh, Persia
Kuollut:  26. heinäkuuta 1944 (66 vuotta) Johannesburg, Transvaal, Etelä-Afrikka
Puoliso:  Maryam Khanum Tadj ol-Molouk Turan Qamar al Molk Amir Soleimanein Esmat Dowlatshahi
Lapset:   Prinsessa Hamdamsaltaneh  Prinsessa Šams  Šaahi Mohammad Reza  Prinsessa Ashraf  Prinssi Ali Reza  Prinssi Gholam Reza  Prinssi Abdul Reza  Prinssi Ahmad Reza  Prinssi Mahmoud Reza  Prinsessa Fatimeh  Prinssi Hamid Reza 
Suku:  Pahlavi
Isä:  Abbas-Ali Dadash-Beyg
Äiti:  Noushafarin
Uskonto:  šiialaisuus
Nimikirjoitus:  
Reza Pahlavin kruunajaiset
Reza Shah Pahlavi (pers. ‏رضاشاه پهلوی‎, Rezā-Šāh Pahlavi; 15. maaliskuuta 1878 – 26. heinäkuuta 1944) oli Iranin (alkuaan Persian) šaahi vuosina 1925–1941.
Reza Khan kasvoi pienessä kylässä Māzandarānin provinssissa. Hän liittyi kasakkaprikaatiin 15-vuotiaana. Vuonna 1911 hän osallistui taisteluihin Abdol Hossein Mirza Farmanfarmaianin joukoissa vallankaappausta yrittänyttä Salar al-Doleh’a vastaa. Reza Khan ylennettiin luutnantiksi. Vuonna 1912 hänestä tuli kapteeni, 1915 eversti ja 1918 kenraali.
Reza Pahlavi suoritti 21. helmikuuta 1921 sotilasvallankaappauksen ja syrjäytti Qajar-dynastian sekä šaahi Ahmad Shah Qajarin. Hän kruunautti itsensä šaahiksi 25. huhtikuuta 1926 ja otti nimekseen Reza Shah Pahlavi.
Reza Pahlavin 16-vuotisen hallitsijakauden aikana Persiasta tuli moderni länsimainen valtio. Uudet päällystetyt tiet tulivat ja Trans-Iranin rautatie valmistui. Nykyaikainen koulutusjärjestelmä otettiin käyttöön. Hallintoa muutettiin länsimaisten valtioiden perustuslakimallin mukaiseksi. Oikeusjärjestelmää länsimaalaistettiin ja tuomioistuinjärjestelmä otettiin käyttöön. Laaja teollistaminen toteutettiin. Reza Pahlavi vaati kansainvälistä yhteisöä käyttämään Persiasta 21. maaliskuuta 1935 alkaen nimeä Iran, jota maan persialaiset olivat käyttäneet sassanidien dynastian ajoista lähtien.
Iran oli 1900-luvun alussa englantilaisten ja venäläisten etupiireihinsä jakama vasallivaltio. Šaahi Reza Pahlavin aikakaudella maa sai itsenäisyyttä. Toisessa maailmansodassa Neuvostoliitto ja Yhdistynyt kuningaskunta hyökkäsivät Iraniin ja miehittivät maan. Taustalla olivat šaahin tekemät öljykaupat saksalaisten kanssa sekä Neuvostoliiton eteläisen avustuslinjan rakentaminen.
Neuvostoliitto ja Yhdistynyt kuningaskunta syrjäyttivät Reza Pahlavin ja nostivat valtaistuimelle hänen poikansa Mohammad Reza Pahlavin, jonka ne toivoivat olevan isäänsä halukkaampi yhteistyöhön liittoutuneiden kanssa. Reza Pahlavi ajettiin maanpakoon Mauritiuksen saarelle. Hän kuoli Johannesburgissa Etelä-Afrikassa.
Perhe

Reza Shah nai vuonna 1894 Maryam Khanumin (k. 1904). He saivat yhden tyttären:
Fatemeh Pahlavi (1903–1992)
Toinen vaimo oli Tadj ol-Molouk. He saivat viisi lasta:
Šams Pahlavi (1917–1996)
Mohammad Reza Pahlavi (1919–1980)
Ashraf Pahlavi (1919–2016)
Ali Reza Pahlavi (1922–1954)
Vuonna 1922 hän nai Turan Qamar al Molk Amir Soleimaneinin (1904–1995). He saivat yhden pojan:
Gholam Reza Pahlavi (1923–2017)
Reza Shahin neljäs vaimo oli Esmat Dowlatshahi (1904–1995). He saivat viisi lasta:
Abdul Reza Pahlavi (1924–2004)
Ahmad Reza Pahlavi (1925–1981)
Mahmud Reza Pahlavi (1926–2001)
Fatimeh Pahlavi (1928–1987)
Hamid Reza Pahlavi (1932–1992)
Kunnianosoituksia > Iranilaiset

Pahlavin ritarikunta (perustaja, 1932)
Iranin ansioritarikunta (perustaja, 1937)
Loiston ritarikunta (perustaja, 1937)
Arjalaisten valon ritarikunta (perustaja, 1939)
Elokuun ritarikunta (perustaja, 1939)
Aqdasin ritarikunnan II luokka (1923)
Leijonan ja auringon ritarikunnan I luokka (1921)
Zulfiqarin ritarikunnan III luokka (1925)
Kolmannen isfandin ritarikunnan I luokka (1928)
Sotilasansioritarikunnan I luokka (1924)
Lähde:
Kunnianosoituksia > Ulkomaalaiset

Valkoisen kotkan ritarikunnan ritari (Puola, 1927)
Serafiimiritarikunnan ritari (Ruotsi, 1934)
Elefanttiritarikunnan ritari (Tanska, 1937)
Pyhimmän ilmoituksen ylimmän ritarikunnan ritari (Italia, 1939)
Muhammad Alin ritarikunta ketjulla (Egypti, 1932)
Ylimmän auringon ritarikunta ketjulla (Afganistan, 1928)
Hašemiittien suuri ritarikunta (Irak, 1932)
Leopoldin ritarikunnan suurristi (Belgia, 1928)
Kunnialegioonan suurristi (Ranska, 1937)
Pyhien Mauritiuksen ja Lasaruksen ritarikunnan suurristi (Italia, 1939)
Valkoisen leijonan ritarikunnan I luokka (Tšekkoslovakia, 1935)
Pyhän Stanislauksen ritarikunnan II luokka (Venäjä)
Lähde:
Aiheesta muualla

Kuvia tai muita tiedostoja aiheesta Reza Shah Pahlavi Wikimedia Commonsissa
Rodrigo Rato

| Rodrigo Rato |
| --- | --- |

Kansainvälinen valuuttarahaston pääjohtaja
 7.6.2004 – 1.11.2007  
Edeltäjä:  Horst Köhler
Seuraaja:  Dominique Strauss-Kahn
Espanjan 1. varapääministeri
 4.9.2003 – 17.4.2004  
Edeltäjä:  Mariano Rajoy
Seuraaja:  María Teresa Fernández de la Vega
Espanjan talousministeri
 6.5.1996 – 17.4.2004  
Edeltäjä:  Pedro Solbes
Seuraaja:  Cristóbal Montoro Romero
Henkilötiedot
Syntynyt: 18. maaliskuuta 1949 (ikä 75)  Madrid, Espanja
Puoliso:  María Ángeles Alarcó (vih. 1987; ero 2003) Alicia González (vih. 2015)
Tiedot
Puolue:  Kansanpuolue (PP)
Rodrigo de Rato y Figaredo (s. 18. maaliskuuta 1949 Madrid) on espanjalainen poliitikko, joka toimi Kansainvälisen valuuttarahaston (IMF) pääjohtajana. Hän ilmoitti 28. kesäkuuta 2007 eroavansa perhesyistä tehtävästä saman vuoden lokakuussa. Rato oli Kansanpuolueen (PP) hallituksen valtiovarainministeri, talousministeri ja varapääministeri Aznarin hallituksessa 1996–2004.
Rato oli Espanjan valtiovarainministeri ja kansanpuolueen varapuheenjohtaja vuosina 1996–2004. 
Hänet valittiin Kansainvälisen valuuttarahaston pääjohtaja Horst Köhlerin, josta tuli sittemmin Saksan liittopresidentti, seuraajaksi 4. toukokuuta 2004. Rato otti pääjohtajan tehtävän vastaan 7. kesäkuuta 2004. Pääjohtajakauden oli tarkoitus kestää viisi vuotta. Rato oli naimisissa liikenainen María Ángeles Alarco Canosan kanssa 1987–2003 ja heillä on kolme lasta.
Aiheesta muualla

Kuvia tai muita tiedostoja aiheesta Rodrigo Rato Wikimedia Commonsissa
Roihu 2016

| Roihu 2016 |
| --- | --- |

Tyyppi:  Finnjamboree VII
Alkaa:  20. heinäkuuta 2016
Loppuu:  28. heinäkuuta 2016
Tapahtumapaikka:  Evon nuorisoleirikeskus
Paikkakunta:  Hämeenlinna
Osallistujia:  yli 17 000
Johtaja:  Heikki Otsolampi (strateginen) Jaakko Piitulainen (operatiivinen)
Järjestäjä:  Suomen Partiolaiset
Kotisivut
Roihu 2016 oli Suomen Partiolaisten seitsemäs suurleiri eli Finnjamboree, joka järjestettiin 20.–28. heinäkuuta 2016 Evolla, Hämeenlinnan Lammilla. Leiri oli vuotensa toiseksi suurin yleisötapahtuma Suomessa Suviseurojen jälkeen yli 17 000  osallistujallaan. Heistä noin 2 000 oli ei-partiolaisia eli niin sanottuja ei-vielä-partiolaisia, ja yli 3 000 oli 45 eri maasta saapuneita kansainvälisiä osallistujia.
Aiheesta muualla

Roihun kotisivut
Rimpi (Laukaa)

| Rimpi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°17′35″N, 26°00′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskujoki:  Pyhtäänjoki Leppäveteen 
Järvinumero:  14.315.1.001
Mittaustietoja
Pinnankorkeus:  81 m  
Pituus:  430 m  
Leveys:  150 m  
Rantaviiva:  1,225 km  
Pinta-ala:  4,248 ha  
Saaria:  ei saaria 
 fiRimpi 
Rimpi  on Keski-Suomessa Laukaassa Savion lähellä sijaitseva lampi.
Maantietoa

Lammen pinta-ala on 4,2 hehtaaria, se on 450 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pyhtäänjärven valuma-alueeseen (14.315) se kuuluu. Lammen vedenpinnan korkeus on 81 metriä mpy.
Richard Hall

| Richard Hall |
| --- | --- |
 Richard Hall vuonna 1901.
Henkilötiedot
Syntynyt: 18. huhtikuuta 1860 Pori, Suomen suuriruhtinaskunta
Kuollut: 23. kesäkuuta 1942 (82 vuotta) Buenos Aires, Argentiina
Kansalaisuus:   Suomi,  Ranska,  Argentiina
Taiteilija
Ala:  kuvataide
Richard Hall: Muotokuva Edward Hall, 1910. Pastelli paperille, 51,5 x 41 cm, Porin kaupungin taidekokoelma / Porin taidemuseo.
Richard Hall: A Breton Interior, 1888
Richard Hall (18. huhtikuuta 1860 Pori – 23. kesäkuuta 1942 Buenos Aires, Argentiina) oli Suomessa syntynyt taidemaalari ja Suomen, Ranskan ja Argentiinan kansalainen. Hän asui pitkään Ranskassa ja vuoden 1906 paikkeilla New Yorkissa. Vuonna 1915 hän muutti Argentiinaan ja asui siellä kuolemaansa saakka. Hall opiskeli Tukholman taideakatemiassa ja Pariisissa opettajinaan Jean-Paul Laurens, Raphaël Collin ja Jean-Joseph Benjamin-Constant. Hän maalasi etenkin muotokuvia, lisäksi myös laatukuvia, asetelmia, joista erityisesti kukka-aiheita sekä maisemia.
Elämänvaiheet

Hallin isoisä John Hall oli muuttanut Englannista Suomeen ja toiminut Säämingin pitäjän Nojamaan kartanon omistajana. Richard Hallin isä William Hall toimi Ison-Britannian konsulina, ja hänen äitinsä oli sveitsinranskalainen Alexandrine Cornetz. Hall syntyi Porissa Yrjönkatu 2:ssa. Hänellä oli kolme vuotta vanhempi veli Edward. Perhe muutti 1860-luvulla Helsinkiin ja sieltä edelleen Lontooseen vuonna 1867. Sittemmin perhe muutti Tukholmaan. Hall pääsi opiskelemaan Tukholman taideakatemiaan. Hän asui Ruotsissa kaikkiaan noin kuusi vuotta.
Richard Hall teki läpimurtonsa 21-vuotiaana voittamalla Ruotsin taideakatemian järjestämän kilpailun historiallisesta aiheesta "Kustaa Vaasa lapsena kuningas Hansin edessä". Palkintona Hall sai mitalin sekä kolmentuhannen kruunun apurahan ulkomaille kahdeksi vuodeksi. Apurahan turvin Hall jatkoi opintoja Pariisissa ja jakoi ateljeen hyvän ystävänsä Richard Berghin kanssa. Hall jäi asumaan Ranskaan, jonka kansalaisuuden hän myös sai. Hall tutustui Pariisissa Albert Edelfeltiin ja Ville Vallgreniin.
Hall avioitui 21-vuotiaana sveitsiläinen serkkunsa kanssa, joka oli nimeltään Julia Berrigau tai Cornetz. He asuivat kuusi vuotta Bretagnessa. Heille syntyi kaksi lasta, tyttö ja poika. Tytär oli nimeltään Agnes Hall. Julia menehtyi sairauteen noin kymmenen vuoden kuluttua avioitumisesta. Sen jälkeen Richard Hall eli 15 vuotta yksin. Tuona aikana hän mm. asui kahdeksan kuukautta Nantesin trappistimunkkien kanssa maalaten heidän muotokuviaan. Ranskassa Hall maalasi lukuisten korkea-arvoisten henkilöiden muotokuvia. Syksyllä 1902 hän vieraili New Yorkissa liikemies William K. Vanderbildtin kutsumana maalaamassa tämän perheenjäseniä. Sittemmin Hall vietti New Yorkissa useita talvia maalaamassa muotokuvia palaten Eurooppaan kesäkausiksi.
Suomessa Hall vieraili Suomessa ainakin vuosina 1901 ja 1909 tapaamassa äitiään, joka asui Hämeessä. Hallin isä oli kuollut vuonna 1900. Hallin toinen vaimo oli paronitar Anna von Mühlenfels. He tapasivat vuonna 1907 Öölannissa. Hall eli viimeiset vuosikymmenensä Argentiinassa jatkaen siellä menestyksekkäästi taiteilijan uraansa, jälleen saaden maan kansalaisuuden.
Taiteellinen ura

Hall aloitti uransa laatukuvamaalarina. Ruotsin kansallismuseon kokoelmiin kuuluu hänen sisäkuviaan Bretagnesta. Hän on kertonut maalanneensa Bretagnessa asuessaan paljon laatu- ja sisäkuvia, joita päätyi myös Nantesin ja Rennesin taidemuseoihin. Lisäksi hän myi niitä Yhdysvaltoihin. Leskivuosinaan, asuessaan trappistimunkkien luona hänestä kehkeytyi muotokuvaaja. Hall maalasi muotokuvia lukuisista tunnetuista henkilöistä eri maissa. Heihin lukeutuvat Ruotsissa Prinssi Wilhelm ja suuriruhtinatar Maria Pavlovna, Ranskassa oopperalaulaja Enrico Caruso ja näyttelijä Ernest Coquelin, Yhdysvalloissa liikemiehet Astor ja William K. Vanderbilt, ja Argentiinassa presidentti José Félix Uriburu.
Hall osallistui Pariisin salonkiin ensimmäistä kertaa vuonna 1883 ja sen jälkeen useita kertoja. Lontoon Royal Academyn näyttelyihin hän pääsi muutamaan otteeseen, ensimmäisen kerran vuonna 1904. Niihin pääseminen oli hankalampaa, koska Royal Academyn jäsenet olivat etuoikeutettuja. Suomessa Hall piti ensimmäisen näyttelynsä vuonna 1909 Ritarihuoneella.
Richard Hallin veljen pojanpoika Mauri R. Hall totesi 1970-luvulla Richard Hallin jääneen Suomessa unohduksiin. Richard Hallin teoksia on Suomessa Porin taidemuseon, Turun taidemuseon ja Kansallisgallerian kokoelmissa sekä yksityiskokoelmissa. Ruotsissa hän on edustettuna Nationalmuseumin kokoelmissa. Lisäksi hänen teoksiaan on ainakin taidemuseoissa Ranskassa ja Argentiinassa.
Aiheesta muualla

Richard Hallin henkilöhaastattelu, Uusi Suometar no 246, 1909.
Richard Hall: Boy with a Stringed Instrument, ajoittamatonMauri R. Hall: Richard Hall Porin Yrjönkadulta kansainväliseen kuuluisuuteen, Satakunnan Kansa 28.9.1975. (Arkistoitu – Internet Archive)
Robert Adler

Adlerin kehittämä kaukosäädin, Zenith Space Commander 600.
Robert Adler (4. joulukuuta 1913 – 15. helmikuuta 2007) oli itävaltalaissyntyinen keksijä.
Adler syntyi Wienissä ja sai filosofian tohtorin arvon fysiikasta Wienin yliopistossa vuonna 1937. Hän muutti Yhdysvaltoihin ja aloitti vuonna 1941 työskentelyn Zenith Electronicsin tutkimusosastolla.
Adlerilla oli hallussaan sankka joukko yhdysvaltalaisia patentteja, mutta hänen tunnetuimpana keksintönään pysyi kuitenkin nykyaikainen langaton kaukosäädin.
Adler jäi eläkkeelle Zenithistä vuonna 1982, mutta toimi sen teknisenä neuvonantajana aina vuoteen 1999. Hänet palkittiin vuonna 1980 Edison-mitalilla, ja hänelle myönnettiin vuonna 1997 televisioalan Emmy-palkinto. Hän menehtyi korkean iän mukanaan tuomiin sydänvaivoihin hoivakodissa Boisessa Idahossa 93-vuotiaana.